Diari Oficial de la Generalitat Valenciana


Sumari del DOGV 2303, del 05-07-1994 (1994/831892)

ACORD de 21 de juny de 1994, del Govern Valencià, pel qual es declara la urgent ocupació de la parcel.la cadastral part de la 1N, polígon 4, partida del Cobarró d'Altamira, terme municipal d'Ademuz (València).
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2303

Data del DOGV
:   05-07-1994

Secció del DOGV
:   ALTRES DISPOSICIONS

Número del document
:   1994/831892


Data del document
:   21-06-1994

Organisme emissor
:   Conselleria d'Indústria, Comerç i Turisme

Tipus de document
:   Acord

ACORD de 21 de juny de 1994, del Govern Valencià, pel qual es declara la urgent ocupació de la parcel·la cadastral part de la 1N, polígon 4, partida del Cobarró d'Altamira, terme municipal d'Ademuz (València). [94/4574]  
El Govern Valencià, en la reunió de 21 de juny de 1994, adoptà l'acord següent:  
Amb data 2 de novembre de 1992, el Sr. Emiliano Górriz Romero, en nom i representació de Sílices y Caolines SA, sol·licità del Servei Territorial d'Indústria i Energia de València la iniciació de l'expedient d'expropiació forçosa d'una parcel·la de 10.691,45 de metres quadrats, propietat de Maria Soriano Marqués, situada dins del perímetre de demarcació de la concessió minera anomenada Fortuna, núm. 1845, de la qual és titular la societat sítia en el terme municipal d'Ademuz (Valencia).  
Aquesta sol·licitud es va sotmetre a informació pública per mitjà d'un anunci publicat en el Butlletí Oficial de l'Estat, de 26 de gener de 1993, en el Butlletí Oficial de la Província de Valencia, de 27 de gener de 1993, i en el diari Las Provincias amb data 9 de desembre de 1992.  
Amb data 10 de març de 1993, el Servei Territorial d'Indústria i Energia de València acordà declarar la necessitat d'ocupació de la parcel·la cadastral afectada, part de la 1N, polígon 4, partida del Cobarró d'Altamira, terme d'Ademuz, propietat de la Sra. Soriano Marqués, després d'haver complert les condicions establertes en l'article 17 de la Llei d'Expropiació Forçosa, per estar implícita la necessitat d'ocupació en l'aprovació del Pla de Labors per a 1992 de la indicada concessió, i la utilitat pública en l'atorgament d'aquella, segons l'article 105 de la Llei de Mines de 21 de juliol de 1973. Aquest acord va ser recorregut per la propietària de la parcel·la davant la Direcció General d'Indústria i Energia, que desestimà el recurs per Resolució de data 1 d'octubre de 1993.  
El dia 23 de novembre de 1993 entrà en el Servei Territorial d'Indústria i Energia de València un escrit de Sílices y Caolines, SA, en el qual se sol·licitava la impulsió de l'expedient d'expropiació per la via d'urgència.  
El Servei Territorial d'Indústria i Energia ha considerat justificada la urgent ocupació, ja que, donat que han d'avançar els treballs d'explotació de la concessió segons els Plans de Labors aprovats en els fronts on es troba la zona que es vol expropiar, l'ocupació dels terrenys afectats es fa tècnicament necessària per a l'execució racional de les labors, ja que, en el cas contrari, els fronts de treball arribarien a una altura excessiva que obligaria a paralitzar-los perquè resultarien perillosos quan avancés l'explotació.  
En virtut de tot això, a proposta del conseller d'Indústria, Comerç i Turisme, el Govern Valencià  
ACORDA:  
Declarar la urgent ocupació de la parcel·la cadastral part de la 1N, polígon 4, partida del Cobarró d'Altamira, del terme municipal d'Ademuz (València), propietat de la Sra. Maria Soriano Marqués, afectada pel desenvolupament de les labors mineres projectades en l'explotació de la concessió minera anomenada Fortuna, núm. 1845 de València, terme municipal d'Ademuz, a l'empara d'allò que es disposa en l'article 52 de la Llei d'Expropiació Forçosa, de 16 de desembre de 1954.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30 /1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 21 de juny de 1994  
El conseller secretari del Govern Valencià,  
LUIS BERENGUER FUSTER